CELEX: 62011TN0415
Language: mt
Date: 2011-08-01 00:00:00
Title: Kawża T-415/11: Rikors ippreżentat fl- 1 ta’ Awwissu 2011 — Hartmann vs UASI (Nutriskin Protection Complex)

8.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 298/21
            
         Rikors ippreżentat fl-1 ta’ Awwissu 2011 — Hartmann vs UASI (Nutriskin Protection Complex)
   (Kawża T-415/11)
   2011/C 298/38
   Lingwa tal-kawża: il-Ġermaniż
   
      Partijiet
   
   
      Rikorrenti: Paul Hartmann AG (Heidenheim an der Brenz, il-Ġermanja) (rappreżentant: N. Aicher, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Ewwel Bord tal-Appell tal-UASI tas-26 ta’ Mejju 2011 fil-Każ R 1524/2010-1;
            
         
               —
            
            
               tikkundanna lill-konvenut għall-ispejjeż, inklużi l-ispejjeż tal-proċedimenti tal-appell quddiem l-UASI.
            
         
      Motivi u argumenti prinċipali
   
   
      Trade mark Komunitarja kkonċernata: it-trade mark verbali “Nutriskin Protection Complex” għal prodotti fil-klassijiet 3 u 5 — Applikazzjoni Nru 8 995 086
   
      Deċiżjoni tal-eżaminatur: applikazzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: ksur tal-Artikolu 7(1)(b) u (c) tar-Regolament Nru 207/2009, sa fejn l-applikazzjoni għat-trade mark Komunitarja “Nutriskin Protection Complex” fir-rigward tal-prodotti fil-klassijiet 3 u 5 la hija deskrittiva u lanqas ma hija nieqsa minn kwalunkwe karattru distintiv, u dan sa fejn, minn naħa, l-element “Nutriskin”, minħabba l-kombinazzjoni anormali tiegħu, ma jevokax kunċett li joħloq immedjatament impressjoni deskrittiva u sa fejn, min-naħa l-oħra, il-konvenut sempliċement ikkonstata l-allegat nuqqas ta’ karattru distintiv fuq il-bażi tat-tifsira deskrittiva tat-trade mark li għaliha saret l-applikazzjoni.